Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
5 เม.ย. 2562

Tactical Move
เดินเกมกลยุทธ์บ่าย
SET Index ปรับเพิ่มขึ้น 3.62 จุด (0.22%) ปิดภาคเช้าที่ 1,647.84 จุด ด้วยมูลค่าการซื้อขาย 10,606.61 ล้านบาท
Most Positive Impact: CPALL (+0.66 จุด), CPN (+0.55 จุด), KBANK (+0.35 จุด)
Most Negative Impact: PTT (-0.7 จุด), DELTA (-0.43 จุด), EGCO (-0.31 จุด)
ตลาดหุ้นไทยถูกผลักดันโดยกลุ่มพาณิชย์(+0.77 จุด) ธนาคาร(+0.76 จุด) อสังหาฯ(+0.72จุด) และกลุ่มขนส่ง(+0.59 จุด) ส่วนกลุ่มที่กดดันดัชนีมาจาก กลุ่มพลังงาน(-0.4 จุด) อิเล็กทรอนิกส์ (-0.31 จุด)
ตลาดหุ้นต่างประเทศเคลื่อนไหวสลับทิศทางกัน โดยตลาดที่ปรับตัวเพิ่มขึ้น ได้แก่ อินเดีย(+0.33%) ญี่ปุ่น(+0.23%) ฟิลิปปินส์(+0.18%) ส่วนตลาดที่ปรับตัวลง ได้แก่ ออสเตรเลีย(-0.79%) มาเลเซีย(-0.11%) อินโดนีเซีย(-0.05%)
ตลาดหุ้นสหรัฐฯเมื่อคืนปิดบวกจากตัวเลขตลาดแรงงานที่แข็งแกร่ง และความคาดหวังการเจรจาข้อพิพาทการค้าของสหรัฐฯ-จีนที่มีสัญญาณที่ดีขึ้นทั้งนี้การเจรจาที่กรุงวอชิงตันสัปดาห์นี้อาจกินเวลาเกินกว่า 3 วัน ซึ่งสะท้อนการพูดคุยในประเด็นซับซ้อน คาดว่าหลังการเจรจาจะเห็นความคืบหน้าในประเด็นสำคัญ นอกจากนี้ติดตามรายงานการจ้างงานนอกภาคการเกษตรของสหรัฐฯซึ่งเป็นปัจจัยที่จะกำหนดทิศทางตลาดหุ้นสหรัฐฯคืนนี้
แนวโน้มตลาดบ่าย
มองตลาดหุ้นไทยภาคบ่ายแกว่งตัวในกรอบ 1,640-1,650 จุด แม้ในภาคเช้าตลาดหุ้นจะปรับตัวขึ้นมายืนแดนบวก แต่ด้วยมูลค่าการซื้อขายที่เบาบางเนื่องจากใกล้ช่วงเทศกาลวันหยุดยาวให้ระมัดระวังแรงขายซึ่งอาจกดดันดัชนีกลับมาอยู่ในแดนลบได้
ประเด็นเศรษฐกิจที่น่าติดตามในสัปดาห์หน้า
วันพุธติดตาม 1.รายงานประจำเดือนของกลุ่ม OPEC 2.การประชุมนโยบายการเงินของธนาคารกลางยุโรป 3.ตัวเลข CPI ของสหรัฐฯประจำเดือนมี.ค.โดยตลาดคาดการณ์ 0.3% MoM 4.สต๊อคน้ำมันดิบสหรัฐฯประจำสัปดาห์
วันพฤหัสติดตาม 1.ตัวเลข CPI ของจีนประจำเดือนมี.ค.โดยตลาดคาดการณ์ -0.2% MoM 2.รายงานการประชุมนโยบายการเงินของธนาคารกลางสหรัฐฯ
วันศุกร์ติดตามดุลการค้าของจีนประจำเดือนมี.ค. โดยตลาดมองเกินดุล 8.8 พันล้านเหรียญ
หุ้นแนะนำ AMATA ERW TOP